ทริปเปิ้ลทรีลุยขยายฐานลูกค้าบรอดแบนด์
ทริปเปิ้ลทีคาดตลาดบรอดแบนด์โต 5 แสนราย เตรียมลงทุนโครงข่ายเพิ่มขยายฐานลูกค้า
23 ก.พ. 2553

ทริปเปิ้ลทีคาดตลาดบรอดแบนด์โต 5 แสนราย เตรียมลงทุนโครงข่ายเพิ่มขยายฐานลูกค้า
นายหฤษฎ์ พิชญางกูร ผู้อำนวยการฝ่ายการตลาด บริษัท ทริปเปิ้ลทรี บรอดแบนด์ เปิดเผยว่า จากการแข่งขันของผู้ให้บริการอินเตอร์เน็ตบรอดแบนด์ในตลาด รวมถึงการลงทุนด้านโครงข่ายอย่างต่อเนื่อง ได้กระตุ้นให้ตลาดมีการเติบโตขึ้น โดยคาดว่าจะมีผู้ใช้บริการเพิ่มขึ้นกว่า 5 แสนรายในปีนี้ ซึ่งทริปเปิ้ลทรี เตรียมลงทุนขยายโครงข่ายเพิ่ม 2-3 แสนพอร์ต เป็นมูลค่ากว่า 1,000 ล้านบาท ประมาณเดือนเม.ย.นี้ หลังจากที่ขยายไปแล้ว 2.4 แสนพอร์ตเมื่อปลายปีที่ผ่านมา พร้อมทั้งใช้กลยุทธ์ร่วมกับพันธมิตร จัดบริการเสริมและบริการใหม่ ๆ รองรับการเติบโตดังกล่าว
ล่าสุด ทริปเปิ้ลทรีได้ร่วมกับบริษัท บิท ดีเฟนเดอร์ ประเทศไทย จัดแคมเปญ "เน็ตแรงเร็วปลอดไวรัส" ให้ลูกค้าซื้อโปรแกรมแอนตี้ไวรัส เวอร์ชั่นใหม่ 299 บาทจากปกติ 600 บาท เป็นหนึ่งในบริการเสริมที่มีให้กับลูกค้า